SCRISOAREA RECTIFICATIVĂ NR. 2 LA PROIECTUL DE BUGET GENERAL PENTRU 2014 SITUAȚIA CHELTUIELILOR PE SECȚIUNI Situația generală a veniturilor Secțiunea I – Parlamentul Secțiunea II – Consiliul European și Consiliul Secțiunea III – Comisia Secțiunea IV – Curtea de Justiție a Uniunii Europene Secțiunea V – Curtea de Conturi Secțiunea VI – Comitetul Economic și Social European Secțiunea VII – Comitetul Regiunilor Secțiunea VIII –Ombudsmanul european Secțiunea IX – Autoritatea Europeană pentru Protecția Datelor Secțiunea X – Serviciul European de Acțiune Externă /* COM/2013/0719 final - 2013/ () */





SCRISOAREA RECTIFICATIVĂ NR. 2 LA PROIECTUL DE BUGET GENERAL PENTRU 2014 SITUAȚIA CHELTUIELILOR PE SECȚIUNI Situația generală a veniturilor Secțiunea I – Parlamentul Secțiunea II – Consiliul European și Consiliul Secțiunea III – Comisia Secțiunea IV – Curtea de Justiție a Uniunii Europene Secțiunea V – Curtea de Conturi Secțiunea VI – Comitetul Economic și Social European Secțiunea VII – Comitetul Regiunilor Secțiunea VIII –Ombudsmanul european Secțiunea IX – Autoritatea Europeană pentru Protecția Datelor Secțiunea X – Serviciul European de Acțiune Externă Având în vedere: – Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a, – Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind Regulamentul financiar aplicabil bugetului general al Uniunii[1], în special articolul 39, – Proiectul de buget general al Uniunii Europene pentru exercițiul financiar 2014, prezentat de Comisie la 28 iunie 2013[2], – Scrisoarea rectificativă nr. 1 la proiectul de buget general al Uniunii Europene pentru exercițiul financiar 2014, prezentată de Comisie la 18 septembrie 2013[3], Comisia Europeană prezintă autorității bugetare scrisoarea rectificativă nr. 2 la proiectul de buget general al Uniunii Europene pentru exercițiul financiar 2014 din motivele prezentate în expunerea de motive. CUPRINS 1 Introducere. 5 2 Actualizarea resurselor proprii tradiționale (RPT) 6 3 Agricultură și pescuit.. 6 3.1 Principalele modificări propuse. 6 3.2 Fondul european de garantare agricolă (FEGA) ¾ Cheltuieli legate de piață și plăți directe 7 3.2.1 Prezentare generală. 7 3.2.2 Observații detaliate. 9 3.3 Acordurile internaționale în domeniul pescuitului 12 3.4 Modificarea comentariilor de natură bugetară.. 13 4 Delegarea programelor de cheltuieli către agențiile executive. 13 4.1 Motivele delegării 13 4.1.1 Utilizarea optimă a agențiilor executive. 13 4.1.2 Analiza cost-beneficiu: scenariul de delegare ales. 14 4.1.3 Detalierea analizei cost-beneficiu. 15 4.1.4 Adaptarea abordării „statu quo”aplicată în PB 2014. 15 4.2 Propunere de delegare a programelor, pe rubricile cadrului financiar multianual. 16 4.3 Impactul asupra resurselor umane și financiare din cadrul agențiilor executive. 16 4.4 Impactul asupra resurselor umane și financiare ale Comisiei 17 4.4.1 Transferul de sarcini către agențiile executive: reducerea costurilor suportate de Comisie. 17 * Conform estimărilor din analiza cost-beneficiu. 19 4.4.2 Asigurarea neutralității bugetare generale. 19 4.4.3 Nemodificarea pachetelor financiare ale programelor. 20 4.5 Procesul de delegare: etapele următoare. 21 5 Crearea grupei de funcții AST/SC.. 22 5.1 Revizuirea Statutului funcționarilor: crearea noii grupe de funcții AST/SC.. 22 5.2 Impactul asupra schemelor de personal. 22 6 Concluzie. 22 7 Tabel recapitulativ, pe rubrici, al cadrului financiar multianual.. 23 situația cheLtuielilor pe secțiuni Modificările la situația veniturilor și cheltuielilor pe secțiuni pot fi consultate pe site-ul EUR-Lex (http://eur-lex.europa.eu/budget/www/index-ro.htm). O versiune în limba engleză a modificărilor aduse situației pe secțiuni este atașată, spre informare, ca anexă la buget. 1 Introducere Scrisoarea rectificativă nr. 2 (SR 2) la proiectul de buget pentru 2014 (PB 2014) vizează următoarele elemente: ¾ o revizuire a previziunilor privind resursele proprii tradiționale (RPT), și anume taxele vamale și cotizațiile pentru sectorul zahărului, care urmează a fi primite în 2014, pentru a se ține seama de evoluția resurselor proprii tradiționale încasate până în prezent în 2013; ¾ actualizarea linie cu linie a nevoilor estimate în materie de cheltuieli agricole. Pe lângă modificările factorilor de piață, SR 2/2014 include, de asemenea, impactul deciziilor în sectorul agricol de la întocmirea PB 2014, estimările revizuite ale nevoilor pentru unele plăți directe, precum și orice alte propuneri care pot produce efecte semnificative în următorul exercițiu bugetar; ¾ o actualizare a situației privind acordurile internaționale în domeniul pescuitului; ¾ consecințele, din perspectiva resurselor umane și financiare, ale delegării gestionării programelor operaționale din noul cadru financiar multianual (CFM) agențiilor executive, astfel cum s-a prevăzut; ¾ integrarea noii grupe de funcții AST/SC în schemele de personal ale instituțiilor și organismelor UE. Impactul bugetar net al modificărilor constă într-o reducere de 4,9 milioane EUR față de proiectul de buget pentru 2014 (inclusiv SR 1/2014), sub formă de credite de angajament și credite de plată. În cele din urmă, prin prezenta scrisoare rectificativă, Comisia atrage atenția Parlamentului European și Consiliului asupra necesității de adoptare a unor măsuri în caz de întârziere a adoptării unor temeiuri juridice noi în contextul cadrului financiar multianual (CFM) 2014-2020, precum și asupra măsurilor corective propuse care ar putea fi necesare înainte de intrarea în vigoare a noilor temeiuri juridice. În iunie 2013 s-a ajuns la un acord politic cu privire la noul CFM și se lucrează în continuare la adoptarea temeiurilor juridice ale unor programe pentru perioada 2014-2020. În cazul în care unele programe nu vor fi adoptate înainte de sfârșitul anului 2013, se va crea un vid juridic, în special pentru programele în curs de desfășurare care expiră la sfârșitul anului 2013 și care vor fi consolidate în noi programe și instrumente. Pentru a asigura continuitatea punerii în aplicare a programelor în derulare (care sunt deja aprobate) și având în vedere acordul politic care stă la baza acestora și la care s-a ajuns în timpul negocierilor privind CFM referitoare la noile programe și pachetele financiare aferente, Comisia are intenția de a continua să utilizeze creditele pentru asistență tehnică și cheltuielile de sprijin administrativ necesare pentru punerea în aplicare corespunzătoare a programelor, inclusiv în eventualitatea în care adoptarea finală a noilor temeiuri juridice va fi precedată de o fază de tranziție. 2 Actualizarea resurselor proprii tradiționale (RPT) În septembrie 2013, Comisia a adoptat o scrisoare rectificativă la proiectul de buget rectificativ nr. 6/2013[4], pentru a-și revizui previziunile privind resursele proprii tradiționale (RPT), și anume taxe vamale și cotizații pentru zahăr, care urmează să fie încasate în 2013. În conformitate cu articolul 16 din Regulamentul (CE, Euratom) nr. 1150/2000 al Consiliului din 22 mai 2000, revizuirea a fost necesară pentru a se ține seama de un deficit semnificativ al taxelor vamale vărsate efectiv în bugetul UE până în luna august 2013, comparativ cu suma prevăzută a fi primită până la data menționată anterior. Pe această bază, Comisia a propus ca deficitul suplimentar al resurselor proprii tradiționale, de aproximativ 1,8 miliarde EUR (sau minus 11 %) față de suma prevăzută în proiectul de buget rectificativ (PBR) 6/2013, să fie compensat printr-o creștere corespunzătoare a contribuțiilor statelor membre bazate pe venitul național brut (VNB) în 2013. Ca urmare a corecției propuse pentru 2013 în scrisoarea rectificativă la PBR 6/2013, Comisia propune adaptarea previziunilor pentru resursele proprii tradiționale incluse în proiectul de buget pentru 2014 (18 086 de milioane EUR), prin revizuirea estimării pentru 2014 la 16 186 de milioane EUR, pe baza următoarelor presupuneri: - În conformitate cu scrisoarea rectificativă la PBR 6/2013, rezultatul resurselor proprii tradiționale extrapolat pentru sfârșitul anului 2013 s-ar ridica la 14 984 de milioane EUR. - Evoluția anticipată a importurilor din afara UE în 2014, convenită în cadrul reuniunii ACOR din mai 2013, de 8 %, se aplică apoi rezultatului extrapolat pentru 2013. Deficitul resurselor proprii tradiționale rezultat, de 1,9 miliarde EUR (sau minus 11 %), față de previziunile inițiale incluse în proiectul de buget pentru 2014, trebuie să fie compensat printr-o creștere corespunzătoare a contribuțiilor bazate pe venitul național brut ale statelor membre în 2014. Distribuția impactului pentru fiecare stat membru este indicată în anexa la buget. 3 Agricultură și pescuit 3.1 Principalele modificări propuse Conform prezentei SR 2/2014, totalul creditelor solicitate pentru rubrica 2 în 2014 este estimat la 59 247,7 milioane EUR. Rămâne astfel o marjă de 55,3 milioane EUR în credite de angajament sub plafonul corespunzător din cadrul financiar multianual. Modificările propuse în SR 2/2014 sunt neutre din punctul de vedere al creditelor, în comparație cu PB 2014, atât pentru Fondul european de garantare agricolă (FEGA), cât și pentru acordurile internaționale în domeniul pescuitului Precum în PB 2014, cheltuielile agricole finanțate în temeiul FEGA în SR 2/2014 se situează la subplafonul net pentru anul 2014, și anume 43 778,1 milioane EUR[5]. Mecanismul de disciplină financiară pentru ajutoarele directe trebuie să fie aplicat în continuare, deoarece previziunile pentru cheltuielile de piață și ajutoarele directe depășesc subplafonul net. Cu toate acestea, previziunile privind nivelul cheltuielilor peste plafon sunt mai mici decât cele din PB 2014, astfel încât cuantumul disciplinei financiare să poată fi redusă în consecință. Acesta este rezultatul net al creșterii veniturilor alocate, estimate a fi disponibile în 2014 (în principal din cauza unei creșteri a sumelor disponibile în 2013 și reportate în 2014) și al revizuirii estimărilor privind sumele necesare pentru acoperirea cheltuielilor FEGA. Creditele de plată din cadrul FEGA în SR 2/2014 rămân, de asemenea, neschimbate în comparație cu PB 2014, și anume 43 777 de milioane EUR. În ceea ce privește acordurile internaționale în domeniul pescuitului, SR 2/2014 propune majorarea creditelor de angajament cu 7,3 milioane EUR și a creditelor de plată cu 10,3 milioane EUR pentru articolul bugetar 11 03 01, compensată de o reducere corespunzătoare la linia de rezervă. Tabelul următor prezintă pe scurt efectele SR 2/2014 asupra rubricii 2: (în milioane EUR, cifre rotunjite în prețuri curente) || Proiectul de buget 2014 (inclusiv SR 1/2014) || Scrisoarea rectificativă nr. 2/2014 || Proiectul de buget 2014 (inclusiv SR 2/2014) Angajamente || Plăți || Angajamente || Plăți || Angajamente || Plăți — || Fondul european de garantare agricolă (FEGA) || 43 778,1 || 43 777,0 || || || 43 778,1 || 43 777,0 — || Fondul european agricol pentru dezvoltare rurală (FEADR) || 13 991,0 || 11 655,1 || || || 13 991,0 || 11 655,1 — || Fondul european pentru pescuit și afaceri maritime (FEPAM), organizațiile regionale de gestionare a pescuitului (ORGP) și acordurile pentru pescuit sustenabil (APS), din care: || 1 017,3 || 765,7 || || || 1 017,3 || 765,7 || — || Acorduri pentru pescuit sustenabil (APS) ¾ Cheltuieli operaționale (11 03 01) || 22,4 || 22,4 || + 7,3 || + 10,3 || 29,7 || 32,7 || — || Acorduri pentru pescuit sustenabil (APS) ¾ Rezervă (40 02 41) || 122,7 || 122,7 || - 7,3 || - 10,3 || 115,3 || 112,3 — || Mediu și politici climatice (Life) || 404,6 || 263,0 || || || 404,6 || 263,0 — || Acțiuni finanțate în cadrul prerogativelor Comisiei și al competențelor specifice conferite Comisiei || 6,3 || 3,0 || || || 6,3 || 3,0 — || Proiecte-pilot și acțiuni pregătitoare || p.m. || 18,3 || || || p.m. || 18,3 — || Agenții descentralizate || 50,4 || 50,4 || || || 50,4 || 50,4 Total || 59 247,7 || 56 532,5 || 0,0 || 0,0 || 59 247,7 || 56 532,5 Plafon || 59 303,0 || || || || 59 303,0 || Marjă || 55,3 || || || || 55,3 || Din care FEGA || 43 778,1 || 43 777,0 || 0,0 || 0,0 || 43 778,1 || 43 777,0 Subplafon || 44 130,0 || || || || 44 130,0 || Transfer net între FEGA și FEADR || 351,9 || || || || 351,9 || Submarjă || 0,0 || || || || 0,0 || 3.2 Fondul european de garantare agricolă (FEGA) ¾ Cheltuieli legate de piață și plăți directe 3.2.1 Prezentare generală Scopul SR 2/2014 este de a garanta că bugetul pentru agricultură se bazează pe cele mai recente date economice și acte normative. Până în luna septembrie, Comisia dispune de o primă estimare a nivelului producției pentru 2013 și a perspectivelor pentru piețele agricole, care reprezintă baza pentru estimările actualizate ale necesarului bugetar pentru 2014. Pe lângă luarea în considerare a factorilor de piață, prezenta SR 2/2014 încorporează, de asemenea, impactul tuturor deciziilor legislative adoptate în sectorul agricol de la întocmirea PB 2014, propunerile Comisiei, precum și rezultatul negocierilor politice privind noile temeiuri juridice pentru agricultură în perioada 2014-2020. În ansamblu, necesarul FEGA pentru 2014 (înainte de aplicarea „mecanismului de disciplină financiară”) din scrisoarea rectificativă 2/2014 este estimat la 45 720 de milioane EUR, în comparație cu 45 653 de milioane EUR în PB 2014. Acesta este rezultatul net al unei relative scăderi a necesarului pentru capitolul 05 02 „Intervenții pe piețele agricole” (- 27 de milioane EUR) și al creșterii necesarului pentru capitolul 05 03 „Ajutoare directe” (+ 38 de milioane EUR), pentru capitolul 05 07 „Auditarea cheltuielilor agricole” (+ 53 de milioane EUR), precum și pentru capitolul 05 08 „Strategia politică și coordonarea” (+ 3 milioane EUR). În ceea ce privește veniturile alocate, suma previzionată a fi disponibilă în 2014 crește substanțial, de la 828 de milioane EUR în PB 2014 la 1 464 de milioane EUR în SR 2/2014 (+ 636 de milioane EUR). Creșterea rezultă, în principal, din reportarea veniturilor alocate din 2013 în 2014: - La momentul întocmirii PB 2014, era prea devreme în cursul anului pentru a emite o ipoteză privind executarea FEGA în 2013. - De fapt, o parte din cheltuielile pentru 2013 pot fi acoperite prin reportarea unor venituri alocate din 2012, la un nivel mai mare decât cel preconizat, precum și din majorarea veniturilor alocate, ca urmare a deciziilor de închidere a conturilor luate în 2013. Prin urmare, suma de 615 milioane EUR constând în venituri primite în 2013 nu va fi necesară pentru acoperirea cheltuielilor din același an. - SR 2/2014 prevede reportarea sumei de 615 milioane EUR din 2013 pentru 2014, ceea ce va reduce în mod corespunzător cuantumul creditelor solicitate în cadrul PB 2014. - În plus, Comisia se așteaptă la o ușoară creștere a veniturilor alocate generate în 2014 (+ 21 de milioane EUR), ca urmare a „prelevării suplimentare aplicate producătorilor de lapte”, pe baza cifrelor comunicate de statele membre în termenul legal. Ca urmare a actualizărilor, vor fi necesare credite de angajament în valoare de 44 681 de milioane EUR pentru a acoperi necesarul FEGA pentru 2014, inclusiv suma de 424,5 milioane EUR pentru a înființa „Rezerva pentru situații de criză în sectorul agricol”. În ceea ce privește PB 2014, suma globală depășește subplafonul net al FEGA de 43 778,1 EUR, ceea ce înseamnă că trebuie să fie reduse creditele pentru ajutoarele directe prin aplicarea mecanismului de disciplină financiară. Cu toate acestea, suma aferentă disciplinei financiare în SR 2/2014 (902,9 EUR milioane EUR) este mai mică decât se estimase inițial în PB 2014 (1 471,4 milioane EUR). În consecință, Comisia va propune o nouă rată de ajustare pentru plățile directe, mult sub nivelul celei stabilite pe baza PB 2014 (- 2,453658 %, în comparație cu - 4,001079 %).[6] După aplicarea „mecanismului de disciplină financiară”, necesarul FEGA care trebuie acoperit în 2014, prevăzut în SR 2/2014, se ridică la 45 242,1 milioane EUR, comparativ cu valoarea de 44 606,1 milioane EUR în PB 2014. Ținând seama de veniturile alocate, în valoare de 1 464 de milioane EUR, creditele de angajament FEGA solicitate pentru 2014 în SR 2/2014 rămân (precum în PB 2014) la nivelul subplafonului net, și anume 43 778,1 milioane EUR. Creditele de plată solicitate pentru FEGA în 2014 rămân, de asemenea, neschimbate în comparație cu PB 2014, și anume 43 777 de milioane EUR. 3.2.2 Observații detaliate 05 02 ¾ Intervenții pe piețele agricole (credite - 263 de milioane EUR) (în milioane EUR, cifre rotunjite în prețuri curente) Intervenții pe piețele agricole || Proiectul de buget 2014 (inclusiv SR 1/2014) || Scrisoarea rectificativă nr. 2/2014 || Proiectul de buget pentru 2014 (inclusiv SR 2/2014) Nevoi || 2 724 || - 27 || 2 697 Venituri alocate estimate disponibile în 2014 || 228 || + 236 || 464 Credite solicitate || 2 496 || - 263 || 2 233 În general, ipotezele care stau la baza prezentei SR 2/2014 confirmă evaluarea efectuată în momentul întocmirii PB 2014, cu previziuni favorabile pentru majoritatea piețelor agricole. Modificările propuse de prezenta SR 2/2014 sunt, în cea mai mare parte, de natură tehnică și privesc doar sume mici. Nevoile generale pentru măsurile de intervenție pe piețele agricole sunt diminuate cu 27 de milioane EUR față de PB 2014. În plus, se estimează că suma de 236 de milioane EUR reprezentând venituri alocate suplimentare va fi disponibilă pentru capitolul 05 02, astfel încât creditele solicitate să poată fi reduse cu 263 de milioane EUR față de PB 2014. Cele mai importante modificări sunt explicate, pe scurt, în cele ce urmează. Pentru fructe și legume, necesarul estimat pentru programele operaționale ale organizațiilor de producători (postul bugetar 05 02 08 03) este ușor mai scăzut (- 5 milioane EUR) decât se estimase în PB 2014. Aceasta rezultă dintr-o evaluare actualizată a măsurilor adoptate efectiv și din revizuirea ușoară a cifrelor pentru planurile naționale pe 2013 și 2014, precum și din faptul că s-a ținut seama de impactul financiar estimat al posibilei rambursări parțiale de către bugetul UE a asistenței financiare naționale acordate de unele state membre în conformitate cu articolul 103e alineatul (1) din Regulamentul (CE) nr. 1234/2007. Cu toate acestea, creditele propuse în prezenta scrisoare rectificativă 2/2014 sunt, de fapt, mai mici decât cele din PB 2014 (- 241 de milioane EUR), datorită unei creșteri cu 236 de milioane EUR a veniturilor alocate fructelor și legumelor. În ceea ce privește sectorul vitivinicol, cifrele din PB 2014 au fost actualizate pentru a include rezultatul negocierilor privind noul regulament unic OCP (organizarea comună a pieței) din cadrul reformei PAC (politica agricolă comună), în urma cărora suma totală alocată pentru programele naționale de sprijin a crescut cu 5,6 milioane EUR[7], precum și pentru a include cele mai recente cifre privind executarea programelor. Prin urmare, SR 2/2014 propune cu 8 milioane EUR mai mult pentru postul bugetar 05 02 09 08. Pentru alte produse vegetale/măsuri (articolul bugetar 05 02 11), modificările se referă la programele POSEI și la ajutoarele pentru organizațiile de producători de hamei. Au fost actualizate estimările PB 2014 privind utilizarea plafoanelor modificate pentru regiunile POSEI[8], ceea ce a condus la o mică creștere suplimentară a creditelor (+ 2 milioane EUR) pentru măsurile de sprijinire a pieței finanțate din postul bugetar 05 02 11 04, în timp ce necesarul de ajutoare directe în regiunile respective (finanțate din posturile bugetare 05 03 02 50 și 05 03 02 52) a fost revizuit în sens descrescător. Pentru hamei, este necesară o creștere cu 2,3 milioane EUR față de PB 2014 deoarece schema de ajutoare pentru sprijinirea organizațiilor de producători va continua în urma rezultatului negocierilor pe marginea noului regulament privind OCP unică. Pentru lapte și produse lactate, SR 2/2014 propune diminuarea creditelor pentru programul de distribuire a laptelui în școli (post bugetar 05 02 12 08) cu 3 milioane EUR, în conformitate cu cifrele provizorii privind execuția în 2013, care indică un nivel mai mic de utilizare a sistemului în statele membre decât se prevăzuse inițial. În consecință, ipotezele din PB 2014 au fost revizuite și, în prezent, se propune o sumă mai mică. În plus, creditele necesare în 2014 pentru depozitarea privată a untului (postul bugetar 05 02 12 04) se reduc cu 3 milioane EUR, fapt care reflectă cantitățile mai mici pentru care au fost prezentate cereri de ajutor în 2013. Se propune ca pentru articolul bugetar 05 02 15 (carne de porc, ouă și carne de pasăre, apicultură și alte produse de origine animală) creditele să fie reduse cu 27 de milioane EUR, reflectând nevoile revizuite în materie de restituiri la export pentru carnea de pasăre (postul bugetar 05 02 15 05), după ce ratele de restituire au fost stabilite la zero. 05 03 ¾ Ajutoare directe (credite + 206 milioane EUR) (în milioane EUR, cifre rotunjite în prețuri curente) Ajutoare directe || Proiectul de buget 2014 (inclusiv SR 1/2014) || Scrisoarea rectificativă nr. 2/2014 || Proiectul de buget 2014 (inclusiv SR 1 și 2/2014) Înainte de aplicarea mecanismului de disciplină financiară (fără „Rezerva pentru situații de criză în sectorul agricol”) Nevoi || 42 888 || + 38 || 42 926 Venituri alocate estimate disponibile în 2014 || 600 || + 400 || 1 000 Credite solicitate || 42 288 || - 362 || 41 926 După aplicarea mecanismului de disciplină financiară (inclusiv „Rezerva pentru situații de criză în sectorul agricol”) Nevoi || 41 841 || + 606 || 42 447 Venituri alocate estimate disponibile în 2014 || 600 || + 400 || 1 000 Disciplină financiară || 1 471 || - 569 || 903 Credite solicitate || 41 241 || +206 || 41 447 În comparație cu PB 2014, creditele solicitate pentru capitolul 05 03 sunt revizuite în sens crescător cu 206 milioane EUR. Modificarea reprezintă efectul combinat al unor nevoi relativ mai mari înainte de aplicarea mecanismului de disciplină financiară (+ 38 milioane EUR) și al reducerii cuantumului disciplinei financiare (569 de milioane EUR), care sunt compensate parțial de o creștere a cuantumului veniturilor alocate (400 de milioane EUR). Cele mai importante modificări afectează schema de plată unică (SPU), schema de plată unică pe suprafață (SAPS) și măsurile de sprijin specific în temeiul articolului 68 din Regulamentul (CE) nr. 73/2009 al Consiliului. SR 2/2014 reduce creditele pentru SPU (postul bugetar 05 03 01 01) cu 24 de milioane EUR, în comparație cu PB 2014. Nevoile pentru această schemă (înainte de aplicarea mecanismului de disciplină financiară) s-au redus cu aproximativ 79 de milioane EUR, corespunzând trecerii unor state membre la măsurile cuplate, în conformitate cu articolul 68 din Regulamentul (CE) nr. 73/2009. De asemenea, cuantumul disciplinei financiare aplicate postului bugetar în cauză a fost redus cu 455 de milioane EUR, în timp ce veniturile care i-au fost alocate au crescut cu 400 de milioane EUR. Pentru SAPS (postul bugetar 05 03 01 02), SR 2/2014 propune să se majoreze creditele bugetare cu 80 de milioane EUR, din care 23 de milioane EUR corespund nevoilor mai mari în comparație cu PB 2014 și 57 de milioane EUR corespund modificării cuantumului disciplinei financiare. Existența unor nevoi mai mari se explică, în principal, prin modificarea suprafeței agricole din cadrul SPUS într-un stat membru, prin decizia unui alt stat membru de a transfera 7 milioane EUR la ajutorul cuplat acordat în temeiul articolului 68 din Regulamentul (CE) nr. 73/2009, precum și prin evoluția așteptată a execuției în 2014, ținând seama de cele mai recente cifre din 2013. (în milioane EUR, cifre rotunjite în prețuri curente) Ajutoare directe decuplate[9] || Proiectul de buget 2014 (inclusiv SR 1/2014) || Scrisoarea rectificativă nr. 2/2014 || Proiectul de buget 2014 (inclusiv SR 1 și 2/2014) 05 03 01 01 ¾ SPU (Schema de plată unică) || 30 107 || - 24 || 30 083 05 03 01 02 ¾ SAPS (Schema de plată unică pe suprafață) || 7 302 || + 80 || 7 382 Total || 37 409 || + 56 || 37 465 SR 2/2014 propune să se majoreze creditele bugetare pentru ajutorul specific în temeiul articolului 68 din Regulamentul (CE) nr. 73/2009 cu 14 milioane EUR pentru ajutoarele decuplate (postul bugetar 05 03 01 05) și cu 102 milioane EUR pentru ajutoarele cuplate (postul bugetar 05 03 02 44). În timp ce nevoile pentru măsurile de ajutor specific decuplat înregistrează doar o creștere ușoară față de PB 2014 (+ 5 milioane EUR), nevoile pentru măsurile cuplate specifice au suferit modificări mai semnificative (+ 88 de milioane EUR). Aceasta corespunde, în cea mai mare parte, trecerii unor state membre de la SPU și SAPS la ajutoarele decuplate în temeiul articolului 68, astfel cum se menționează mai sus, în combinație cu o ajustare a ratei de execuție preconizate. (în milioane EUR, cifre rotunjite în prețuri curente) Ajutoare directe[10] || Proiectul de buget 2014 (inclusiv SR 1/2014) || Scrisoarea rectificativă nr. 2/2014 || Proiectul de buget 2014 (inclusiv SR 1 și 2/2014) 05 03 01 05 ¾ Ajutoare decuplate || 473 || + 14 || 487 05 03 02 44 ¾ Ajutoare cuplate || 987 || + 102 || 1 089 Total || 1 460 || + 116 || 1 576 Există o serie de alte modificări pentru liniile bugetare din capitolul 05 03, dar variațiile sunt foarte mici, în special pentru liniile referitoare la ajutoarele directe cuplate. În comparație cu PB 2014, variațiile sunt legate în cea mai mare parte de modificarea cuantumului disciplinei financiare aplicate fiecărui post bugetar: (în milioane EUR, cifre rotunjite în prețuri curente) Ajutoare directe[11] || Proiectul de buget 2014 (inclusiv SR 1/2014) || Scrisoarea rectificativă nr. 2/2014 || Proiectul de buget 2014 (inclusiv SR 1 și 2/2014) 05 03 01 03 ¾ Plăți separate pentru zahăr || 274,0 || + 3,0 || 277,0 05 03 02 06 ¾ Prime pentru vacile de alăptare || 882,0 || + 20,0 || 902,0 05 03 02 07 ¾ Prime suplimentare pentru vacile de alăptare || 47,0 || + 2,0 || 49,0 05 03 02 13 ¾ Prime pentru ovine și caprine || 21,0 || + 2,0 || 23,0 05 03 02 39 ¾ Sumă suplimentară pentru producătorii de sfeclă și trestie de zahăr || 20,0 || + 1,0 || 21,0 05 03 02 40 ¾ Ajutor pe suprafață pentru bumbac || 230,0 || + 9,0 || 239,0 05 03 02 50 ¾ POSEI – Programe de sprijin ale UE || 406,0 || + 1,0 || 407,0 05 03 02 52 ¾ POSEI – Insulele din Marea Egee || 19,0 || - 1,0 || 18,0 05 03 02 99 ¾ Altele (ajutoare directe) || 12,2 || - 2,5 || 9,7 Total || 1 911,2 || +35,5 || 1 946,7 05 07 Auditul cheltuielilor agricole (credite + 53,4 milioane EUR) (în milioane EUR, cifre rotunjite în prețuri curente) Auditul cheltuielilor agricole || Proiectul de buget 2014 (inclusiv SR 1/2014) || Scrisoarea rectificativă nr. 2/2014 || Proiectul de buget 2014 (inclusiv SR 1 și 2/2014) 05 07 02 ¾ Soluționarea litigiilor || 6,8 || + 53,4 || 60,2 Total || 6,8 || + 53,4 || 60,2 Creditele pentru articolul bugetar 05 07 02 (Soluționarea litigiilor) trebuie să fie majorate cu 53,4 milioane EUR pentru a acoperi posibila rambursare a dobânzilor compensatorii în temeiul legislației naționale din statele membre în urma hotărârii Curții de Justiție în cauza C-113/10 Jülich et al., care anulează regulamentele Comisiei de stabilire a cotizațiilor la producția de zahăr pentru anii de comercializare 2002/2003-2005/2006. 05 08 Strategia politică și coordonarea (credite + 3 milioane EUR) (în milioane EUR, cifre rotunjite în prețuri curente) Strategia și coordonarea politică || Proiectul de buget 2014 (inclusiv SR 1/2014) || Scrisoarea rectificativă nr. 2/2014 || Proiectul de buget 2014 (inclusiv SR 1 și 2/2014) 05 08 06 ¾ Îmbunătățirea informării publicului cu privire la politica agricolă comună || 32,6 || + 3,0 || 35,6 Total || 32,6 || + 3,0 || 35,6 Se propune majorarea creditelor pentru articolul bugetar 05 08 06 (Îmbunătățirea informării publicului cu privire la politica agricolă comună) cu 3 milioane EUR pentru finanțarea campaniilor de informare, cu un accent special pe aspectele corporative ale politicii UE referitoare la perioada de programare 2014-2020 din cadrul financiar multianual, în ceea ce privește obiectivele PAC. 3.3 Acordurile internaționale în domeniul pescuitului Astfel cum se prevede la punctul C din partea a II-a a proiectului de acord interinstituțional (IIA)[12], Comisia a examinat cele mai recente informații disponibile privind acordurile în domeniul pescuitului. Pentru a reflecta situația cea mai recentă, și anume încheierea recentă a acordurilor bilaterale cu Côte d’Ivoire[13], Gabon[14], Insulele Comore și Seychelles[15], Comisia propune transferul unor credite de angajament și de plată în valoare de 7,3 milioane EUR de la articolul de rezervă 40 02 41 la articolul bugetar 11 03 01 - Instituirea unui cadru de guvernanță pentru activitățile de pescuit efectuate de navele de pescuit ale Uniunii în apele țărilor terțe (APS). În plus, pentru a acoperi creditele de plată pentru componenta referitoare la sprijinul sectorial în acordul cu Mauritania, pentru al doilea an, se propune transferarea unei sume suplimentare de 3 milioane EUR sub formă de credite de plată, care urmează să fie transferată din același articol de rezervă către linia operațională 11 03 01. (în milioane EUR, cifre rotunjite în prețuri curente) Acordurile pentru pescuit sustenabil || Proiectul de buget 2014 (inclusiv 1/2014) || Scrisoarea rectificativă nr. 2/2014 || Proiectul de buget 2014 (inclusiv SR 1 și 2/2014) Angajamente || Plăți || Angajamente || Plăți || Angajamente || Plăți Linia operațională (11 03 01) || 22,4 || 22,4 || +7,3 || +10,3 || 29,7 || 32,7 Rezervă (40 02 41) || 122,7 || 122,7 || -7,3 || -10,3 || 115,3 || 112,3 Total || 145,0 || 145,0 || 0,0 || 0,0 || 145,0 || 145,0 3.4 Modificarea comentariilor de natură bugetară Au fost actualizate comentariile bugetare pentru următoarele capitole, articole și alte posturi: Rubrică || Explicație Cheltuieli 05 02 || Intervenții pe piețele agricole || Cifre pentru veniturile alocate 05 02 11 03 || Hamei — Sprijin acordat organizațiilor de producători || Comentarii bugetare 05 03 || Ajutoare directe || Cifre pentru veniturile alocate 11 03 01 || Acorduri internaționale în domeniul pescuitului || Modificarea comentariilor de natură bugetară: tabel Venituri 6 7 0 1 || Închiderea conturilor FEGA — Venituri alocate || Cifre pentru venituri alocate 6 7 0 2 || Nereguli FEGA — Venituri alocate || Cifre pentru venituri alocate 6 7 0 3 || Prelevare suplimentară aplicată producătorilor de lapte — Venituri alocate || Cifre pentru venituri alocate 4 Delegarea programelor de cheltuieli către agențiile executive 4.1 Motivele delegării 4.1.1 Utilizarea optimă a agențiilor executive Un element important al propunerilor Comisiei pentru cadrul financiar multianual (CFM) 2014-2020 vizează simplificarea și raționalizarea suplimentară a administrării instituțiilor, agențiilor și organismelor UE, pentru ca organizarea acestora să devină modernă, eficace și dinamică, în același timp cu reducerea personalului cu 5 % în următorii 5 ani[16]. Angajamentul este consfințit, în prezent, în proiectul de acord interinstituțional (AII) privind disciplina bugetară, cooperarea în domeniul bugetar și buna gestiune financiară[17], asupra căruia Parlamentul European, Consiliul și Comisia au ajuns la un acord politic. În acest context general, Comisia trebuie să utilizeze cât mai eficient resursele umane reduse, concentrându-se mai mult ca niciodată pe principalele sale sarcini instituționale precum elaborarea politicilor, punerea în aplicare și monitorizarea aplicării legislației UE și gestionarea strategică, garantând, în același timp, cea mai eficace și eficientă aplicare a programelor de cheltuieli pentru care rămâne responsabilă în ultimă instanță. Având în vedere experiența pozitivă a gestionării programelor UE de către agențiile executive, astfel cum a fost confirmată de Curtea de Conturi Europeană[18], propunerile Comisiei pentru cadrul financiar multianual 2014-2020 au prevăzut, de asemenea, utilizarea mai intensă a agențiilor executive existente pentru a pune în aplicare anumite programe noi. În prezent, există șase agenții executive, înființate în temeiul Regulamentului (CE) nr. 58/2003[19] al Consiliului: Agenția Executivă pentru Competitivitate și Inovare (EACI), Agenția Executivă pentru Educație, Audiovizual și Cultură (EACEA), Agenția Executivă pentru Sănătate și Consumatori (EAHC), Agenția Executivă pentru Rețeaua Transeuropeană de Transport (TEN-T EA), Agenția Executivă a Consiliului European pentru Cercetare (ERCEA) și Agenția Executivă pentru Cercetare (REA). Regulamentul prevede o împărțire clară a sarcinilor de gestionare a programelor între Comisie și agențiile executive. Serviciile Comisiei efectuează sarcini care implică un nivel ridicat de putere discreționară, care implică luarea unor decizii de politică, cum ar fi stabilirea obiectivelor și a priorităților, adoptarea programelor de lucru (inclusiv a deciziilor financiare), reprezentarea Comisiei în Comitetul pentru programe și adoptarea deciziilor de atribuire care sunt supuse procedurii comitetelor. Agențiile sunt responsabile pentru punerea în aplicare a sarcinilor, cum ar fi lansarea și încheierea procedurilor de grant și de achiziții publice, adoptarea deciziilor de atribuire, monitorizarea proiectelor, controlul financiar și contabilitatea, contribuția la evaluarea programelor și diverse sarcini de asistență. 4.1.2 Analiza cost-beneficiu: scenariul de delegare ales O analiză cost-beneficiu (ACB), impusă prin regulament înaintea oricărei delegări de programe către agențiile executive, a fost efectuată pe parcursul anului trecut și a luat în considerare acordul politic la care s-a ajuns între Parlamentul European și Consiliu în iunie 2013 privind cadrul financiar multianual 2014-2020[20]. ACB evidențiază următoarele avantaje comparative pentru delegarea anumitor programe pentru 2014-2020 către agențiile executive: ¾ Ca urmare a experienței acumulate și a specializării în anumite sarcini definite în mod precis, agențiile garantează o gestionare de înaltă calitate a programelor și o mai bună furnizare a serviciilor, și anume proceduri de contractare mai rapide, proceduri de aprobare mai rapide a rapoartelor tehnice și financiare și plăți mai rapide. ¾ Acordarea de portofolii coerente de programe agențiilor executive va crea sinergii între domeniile de politică strâns legate între ele și va promova difuzarea cunoștințelor. De exemplu, punerea în comun a tuturor aspectelor instrumentului pentru întreprinderile mici și mijlocii (IMM), care intră în domeniul de aplicare a Programului-cadru pentru cercetare și inovare (Orizont 2020), va avea ca rezultat economii de scară, o coordonare mai facilă și coerență în furnizarea serviciilor. În același timp, toți potențialii beneficiari vor beneficia de un ghișeu unic. ¾ Noile programe pot valorifica canalele de comunicare și informare de care dispun agențiilor, care s-au dezvoltat de-a lungul timpului pentru a le menține aproape de beneficiari și pentru a îmbunătăți vizibilitatea UE ca promotor al programelor. În special, agențiile oferă un nivel crescut de schimburi directe cu beneficiarii prin intermediul „zilelor de informare”, al reuniunilor de lansare a unor proiecte multianuale de mari dimensiuni și al vizitelor de monitorizare. ¾ Simplificarea permanentă a proceselor și a procedurilor (de exemplu, forme simplificate de granturi, controale proporționale și formulare electronice de candidatură) duce la creșterea productivității, care ar trebui să crească în continuare prin proceduri mai simple pentru noile programe. ¾ Numărul mai scăzut de posturi – echivalent normă întreagă (ENI) necesar pentru a gestiona programele și posibilitatea de a recruta un procent mai mare de agenți contractuali în cadrul agențiilor executive decât în cadrul Comisiei presupune economii semnificative în comparație cu scenariul entităților interne. În cadrul analizei ACB, s-au comparat patru scenarii care prezintă niveluri diferite de delegare a programelor: scenariul intern, în care noile programe sunt gestionate de Comisie, iar agențiile executive rămân răspunzătoare de finalizarea programelor aflate în desfășurare (programele din perioada 2007-2013), un scenariu inițial de delegare definită de Comisie și două scenarii alternative, care explorează opțiuni în materie de delegare diferite de cea din scenariul inițial. ACB a arătat că „scenariul alternativ 2”[21] este cel mai eficient dintre scenariile luate în considerare în ceea ce privește reducerea costurilor și beneficiile calitative. Întrucât agențiile executive vor beneficia de economii de scară pe măsură ce își măresc dimensiunile, scenariul respectiv ar conduce la cele mai mari câștiguri estimate în materie de eficiență (509 milioane EUR la valoarea actuală[22] în perioada 2014-2020), în comparație cu scenariul intern. 4.1.3 Detalierea analizei cost-beneficiu Pe baza analizei cost-beneficiu, Comisia a definit o abordare globală pentru delegarea gestionării programelor operaționale către agențiile executive pentru perioada 2014-2020. Pe lângă luarea în considerare a celor mai recente evoluții majore ale negocierilor dintre Parlamentul European și Consiliu, aflate în desfășurare, cu privire la actele juridice privind programele care urmează să fie delegate, Comisia a pus un accent deosebit pe respectarea a două obiective-cheie în contextul procesului de delegare: ¾ productivitatea: pentru a asigura un nivel de productivitate de bază susținut sau îmbunătățit, în fiecare dintre agenții în comparație cu 2013, numărul angajaților din toate agențiile a fost revizuit; ¾ reducerea personalului cu 5 %: pentru a concilia nivelurile de personal din agențiile executive cu reducerea generală de 5 % a personalului în toate instituțiile și organismele UE, o reducere de 5 % a fost aplicată în 2013 efectivelor de personal din toate agențiile executive, care urmează să fie distribuită uniform în perioada 2014-2020 și să fie comparată cu evaluarea inițială a resurselor care urmează a fi alocate fiecărei agenții. Precum în cazul tuturor instituțiilor și organismelor UE, reducerea cu 5 % a personalului este însoțită de o creștere a numărului de ore de lucru de la 37,5 la 40 de ore pe săptămână 4.1.4 Adaptarea abordării „statu quo”aplicată în PB 2014 Proiectul de buget 2014 s-a bazat pe o abordare „statu quo”, prin care personalul și nivelul subvenției fiecărei agenții executive au fost menținute la nivelul din 2013, în așteptarea rezultatelor analizei cost-beneficiu și a analizei ulterioare a rezultatelor ACB ca parte din propunerile Comisiei de delegare a programelor de cheltuieli. Modificările aduse în prezenta scrisoare rectificativă țin seama de implicațiile în materie de resurse ale delegării preconizate a programelor pentru perioada 2014­2020, atât din perspectiva agențiilor executive, cât și din perspectiva Comisiei, astfel cum se precizează mai jos. 4.2 Propunere de delegare a programelor, pe rubricile cadrului financiar multianual Nivelul de credite operaționale care urmează a fi gestionate de agențiile executive pentru programele în cauză este prevăzut să crească în mod semnificativ în următoarea perioadă a CFM, întrucât agențiile vor rămâne, de asemenea, responsabile de gestionarea angajamentelor restante pentru programele delegate în prezent. Creșterea volumului de muncă pentru programele din cadrul CFM 2014-2020 trebuie privită în conexiune cu o scădere treptată a volumului de muncă legat de gestionarea programelor din perioada 2007-2013. Programele de cheltuieli prevăzute a fi delegate agențiilor executive în funcție de rubrica CFM sunt prezentate mai jos. Detalii complete privind pachetele financiare ale creditelor operaționale prevăzute a fi gestionate de agențiile executive sunt furnizate în fișele financiare legislative care însoțesc propunerile Comisiei de reinstituire a celor șase agenții executive și de extindere a mandatului și a funcționării acestora (a se vedea secțiunea 4.5 de mai jos). ¾ Rubrica 1a - Competitivitate pentru creștere economică și ocuparea forței de muncă Se prevede delegarea mai multor programe noi din cadrul rubricii 1a agențiilor executive, inclusiv TIC și componente energetice ale mecanismului „Conectarea Europei”. În plus, se preconizează ca o serie de programe delegate în prezent EACI, EACEA, TEN-T EA, ERCEA și REA să continue să se desfășoare în cadrul agențiilor executive. Aceasta vizează părți importante din Orizont 2020, Cosme, Erasmus + și componenta privind transportul a mecanismului „Conectarea Europei”. ¾ Rubrica 2 - Creștere durabilă: resurse naturale Se prevede delegarea a două noi programe de la rubrica 2 agențiilor executive, începând cu 2014: LIFE — Mediu și politici climatice și anumite activități în cadrul FEPAM — controlul pescuitului, politica maritimă integrată și consultanța științifică. ¾ Rubrica 3 - Securitate și cetățenie Se prevede delegarea a cinci programe de la rubrica 3 agențiilor executive. Este vorba despre continuarea programelor delegate în prezent EACEA și EAHC: „Europa creativă”, „Europa pentru cetățeni”, Protecția consumatorilor, Sănătatea publică și „O formare mai bună pentru o hrană mai sigură” (transferată de la rubrica 2 din CFM 2007-2013). ¾ Rubrica bugetară 4 - Europa globală Se prevede delegarea a două programe de la rubrica 4 agențiilor executive: proiectele din domeniul învățământului superior care sunt delegate în prezent EACEA, precum și noul program „Corpul voluntar european de ajutor umanitar”. 4.3 Impactul asupra resurselor umane și financiare din cadrul agențiilor executive Comisia intenționează să păstreze același număr de agenții executive. Cu toate acestea, propune adaptarea numelui a trei dintre cele șase agenții existente, pentru a reflecta extinderea domeniului de aplicare al mandatului acestora, și anume: ¾ Agenția Executivă pentru Competitivitate și Inovare (EACI) va deveni Agenția Executivă pentru întreprinderile mici și mijlocii (EASME); ¾ Agenția Executivă pentru Sănătate și Consumatori (EAHC) va deveni Agenția Executivă pentru Consumatori, Sănătate și Alimente (CHAFEA); iar ¾ Agenția Executivă pentru Rețeaua Transeuropeană de Transport (TEN-T EA) va deveni Agenția pentru Inovare și Rețele (INEA). Tabelul recapitulativ de mai jos compară, pentru fiecare agenție, nivelul total al creditelor operaționale gestionate de agenții cu numărul de angajați (ENI) și contribuția UE corespunzătoare pentru a acoperi costurile de funcționare ale agențiilor. Tabelul prezintă situația din 2013, abordarea „statu quo”, astfel cum s-a prevăzut inițial în PB 2014, și schimbările propuse în prezenta scrisoare rectificativă. (în milioane EUR, cifre rotunjite în prețuri curente) Agenția executivă || Buget 2013 || Proiect de buget 2014 || Scrisoarea rectificativă 2/2014 || PB 2014 (inclusiv SR 2) Pachet financiar gestionat || Costuri de funcționare || Personal (ENI) || Pachet financiar gestionat || Costuri de funcționare || Personal (ENI) || Pachet financiar gestionat || Costuri de funcționare || Personal (ENI) || Pachet financiar gestionat || Costuri de funcționare || Personal (ENI) EASME (fosta EACI) || 583 || 15,680 || 159 || pm || 15,827 || 144 || 1 194 || + 15,321 || + 164,5 || 1 193,5 || 31,148 || 308,5 EACEA || 847 || 48,012 || 431 || pm || 47,546 || 431 || 543 || - 0,004 || + 4,9 || 543,3 || 47,542 || 435,9 CHAFEA (fosta EAHC) || 68 || 7,070 || 50 || pm || 7,070 || 50 || 76 || - || - || 76,3 || 7,070 || 50,0 INEA (fosta TEN-T EA) || 1 470 || 9,805 || 100 || pm || 9,805 || 115[23] || 2 395 || + 4,371 || + 47,0 || 2 395,2 || 14,176 || 162,0 ERCEA || 1 707 || 39,000 || 389 || pm || 39,415 || 389 || 1 451 || - || - || 1 451,0 || 39,415 || 389,0 REA || 1 171 || 49,300 || 558 || pm || 50,298 || 558 || 1 603 || + 6,071 || + 22,4 || 1 603,0 || 56,369 || 580,4 Total || 5 846 || 168,867 || 1 687 || pm || 169,961 || 1 687 || 7 262 || + 25,759 || + 238,8 || 7 262 || 195,720 || 1 925,8 Astfel cum reiese din tabel, pachetul financiar global gestionat de agențiile executive în ansamblu în 2014 crește cu 24,2 % în comparație cu 2013. Creșterea generală a numărului de angajați în 2014 (+ 14,2 %) se concentrează, în principal, în EASME (fosta EACI) și într-o măsură mai mică în INEA (fosta TEN-T EA) și REA; în schimb, nu se prevede creșterea efectivelor pentru CHAFEA (fosta EAHC) și ERCEA. Creșterea specifică a resurselor umane pentru EASME, INEA și REA va conduce la o creștere a contribuției UE pentru a acoperi costurile de funcționare. Nevoile salariale corespunzătoare ale personalului suplimentar din agențiile executive au fost calculate pentru opt luni, pentru a ține seama de timpul estimat necesar pentru recrutare. Cu toate acestea, creșterea cheltuielilor agențiilor este compensată de o scădere a cheltuielilor administrative în buget, conform celor prezentate mai jos. 4.4 Impactul asupra resurselor umane și financiare ale Comisiei 4.4.1 Transferul de sarcini către agențiile executive: reducerea costurilor suportate de Comisie O parte din creșterea volumului de muncă al agențiilor executive se va datora delegării mai multor programe puse în aplicare în prezent de serviciile Comisiei. Transferul sarcinilor de execuție va economisi resursele umane ale Comisiei (a se vedea mai jos), întrucât acțiunile respective nu mai sunt efectuate în cadrul Comisiei. Pentru 2014, ACB estimează numărul maxim de funcționari suplimentari care urmează să fie detașați la agențiile executive (posturi „înghețate”) la 28 de posturi, în timp ce numărul total de posturi „eliberate” în cadrul Comisiei este estimat la 30 de ENI[24]. În trecut, resursele umane „eliberate” au fost redistribuite către alte misiuni, în conformitate cu articolul 13 alineatul (6) litera (c) din Regulamentul (CE) nr. 58/2003 al Consiliului. Având în vedere angajamentul Comisiei de a reduce personalul în ansamblu și cu scopul de a asigura neutralitatea bugetară cu privire la cheltuielile administrative, resursele umane „eliberate” în cadrul Comisiei ca urmare a delegării gestionării programelor se vor traduce printr-o reducere a numărului de posturi în schema sa de personal (pe lângă reducerea generală cu 5 % a personalului Comisiei în perioada 2013-2017) și a cheltuielilor conexe, pentru a compensa cheltuielile aferente ENI suplimentare în cadrul agențiilor executive. În plus, pentru a ține seama de detașările către agențiile executive, cheltuielile legate de posturile „înghețate” vor fi, de asemenea, reduse în consecință. Mai multe detalii privind posturile eliberate și înghețate pentru fiecare agenție executivă sunt prezentate în tabelele de mai jos. Posturi „înghețate” în schema de personal a Comisiei Agenție executivă || Proiect de buget 2014 (inclusiv SR 1/2014) || Scrisoarea rectificativă nr. 2/2014 || Proiect de buget 2014 (inclusiv SR 1 și 2/2014) EASME (fosta EACI) || 9 || 14 || 23 EACEA || 34 || - || 34 CHAFEA (fosta EAHC) || 6 || - || 6 INEA (fosta TEN-T EA) || 7 || 9 || 16 ERCEA || 14 || - || 14 REA || 24 || 5 || 29 Total || 94 || 28 || 122 Posturi care urmează a fi „eliberate” în schema de personal a Comisiei Agenția executivă || Posturi eliberate în 2014 || Posturi eliberate în 2014-2020* Posturi din schema de personal || Agenți contractuali (ENI) || Posturi din schema de personal || Agenți contractuali (ENI) EASME (fosta EACI) || - || 8,0 || 93 || 52,2 EACEA || - || 1,1 || - || 1,1 CHAFEA (fosta EAHC) || - || - || 6 || 3,2 INEA (fosta TEN-T EA) || - || 6,0 || 95 || 46,9 ERCEA || - || - || 20 || - REA || 9 || 5,8 || 104 || 52,2 Total || 9 || 20,9 || 318 || 155,6 * Conform estimărilor din analiza cost-beneficiu 4.4.2 Asigurarea neutralității bugetare generale Beneficiile așteptate în materie de eficiență ale scenariului de delegare ales și resursele care urmează să fie eliberate în departamentele Comisiei prin delegarea de atribuții către agențiile executive vor permite executarea unui buget mai mare cu mai puține resurse, în comparație cu scenariul intern, garantând în același timp un înalt grad de calitate a gestionării programelor. Din aceste motive, Comisia propune să delege respectivele sarcini agențiilor executive. Cu toate acestea, economiile înregistrate în cadrul Comisiei, rezultate din posturile „eliberate” și „înghețate” identificate cu ajutorul ACB, astfel cum se arată în tabelele din secțiunea 4.4.1 de mai sus, sunt insuficiente pentru a compensa integral cheltuielile suplimentare aferente funcționării agențiilor executive. Pentru a asigura neutralitatea bugetară în cursul perioadei, Comisia va compensa creșterea cheltuielilor pentru resurse umane suplimentare din agențiile executive prin reducerea în continuare a propriilor sale resurse umane (funcționari și agenți contractuali), pe lângă posturile „eliberate” și „înghețate” identificate în ACB. În acest scop, Comisia și-a revizuit organizarea internă, astfel încât să mărească numărul de posturi/agenți contractuali care urmează a fi eliberați în vederea compensării costului resurselor umane suplimentare din agențiile executive. Revizuirea propriilor sale structuri a permis Comisiei să propună eliberarea, în 2014, a altor 114 ENI, pe lângă cele 58 ENI, identificate în urma ACB, care urmau să fie eliberate (30 de ENI) și înghețate (28 de ENI). Numărul total de posturi „eliberate” și „înghețate” este prezentat în tabelul următor: Posturi „eliberate” și „înghețate”: asigurarea neutralității bugetare || Numărul total de posturi eliberate și înghețate în 2014 || Numărul total de posturi eliberate și înghețate în perioada 2014-2020 Posturi din schema de personal || Agenți contractuali (ENI) || Posturi din schema de personal || Agenți contractuali (ENI) Total posturi eliberate || 120 || 24 || 484 || 165 Total posturi înghețate || 28 || - || 64 || - Total || 148 || 24 || 548 || 165 Astfel cum se menționează mai sus, reducerea propusă a numărului de posturi din schemele de personal ale Comisiei, care corespunde posturilor „eliberate” din cadrul Comisiei, se adaugă reducerii generale a personalului acesteia cu 5 % în perioada 2013-2017. În ceea ce privește cheltuielile administrative, numărul de posturi „eliberate” și „înghețate” în 2014 corespunde unei sume de 14 milioane EUR economisite de Comisie, din care 4,9 milioane EUR în cadrul rubricii 5. Economiile administrative rămase sunt distribuite pe alte linii operaționale, în principal legate de personalul de cercetare și de agenții contractuali, finanțate în cadrul inițiativei „Orizont 2020”. Această evoluție reflectă faptul că se propune ca sarcinile de execuție să fie transferate de la Comisie către agențiile executive. 4.4.3 Nemodificarea pachetelor financiare ale programelor Pentru a menține neschimbate pachetele financiare ale programelor de cheltuieli, creșterea costurilor de funcționare ale agențiilor executive este compensată de o reducere corespunzătoare a cheltuielilor administrative ale Comisiei, fie la rubrica 5, fie la alte rubrici, în special pentru cercetare – cheltuieli administrative în cadrul rubricii 1a. Impactul net pe care personalul suplimentar și cheltuielile administrative necesare pentru gestionarea nivelului crescut de credite operaționale din cadrul agențiilor executive îl au asupra pachetelor financiare ale programelor vizate depinde de sursa de compensare din cadrul Comisiei: - Transferul sarcinilor desfășurate anterior de către personalul Comisiei în cadrul rubricii 5 către agențiile executive conduce la „eliberarea” și „înghețarea” de posturi și la economii de 4,9 milioane EUR în cadrul cheltuielilor administrative de la rubrica 5. - În ceea ce privește cheltuielile de sprijin administrativ prevăzute în pachetul financiar al programelor de cheltuieli la alte rubrici, cheltuielile prevăzute a fi efectuate direct de către Comisie înainte de delegare vor finanța costurile de funcționare ale agențiilor executive după delegare. Acest lucru este valabil și în cazul altor cheltuieli de sprijin administrativ legate direct de executarea programului, care vor fi suportate de către agenții după delegare, cum ar fi dezvoltarea sistemelor informatice. Transferul nu are niciun impact asupra pachetului financiar al programelor: echilibrul între creditele administrative și operaționale din cadrul pachetului rămâne neschimbat. - În general, reducerea cheltuielilor de sprijin administrativ de la rubricile operaționale este suficientă pentru a finanța creșterea costurilor de funcționare ale agențiilor executive, fără niciun impact asupra creditelor operaționale din pachetul financiar al programelor în cauză. Pentru trei programe din cadrul rubricii 4 se solicită o creștere a cheltuielilor de sprijin administrativ în cadrul Comisiei, cu o reducere corespunzătoare a subvenției prevăzute inițial pentru EACEA[25]. Cu toate acestea, în trei cazuri este necesară o contribuție relativ limitată din partea programului relevant pentru a acoperi cheltuielile de funcționare ale agenției executive din creditele operaționale ale programelor, cu scopul de a asigura punerea corectă în aplicare a acestora[26]. Tabelul de mai jos prezintă modul în care se prevede compensarea creșterii cheltuielilor care vor acoperi costurile de funcționare ale agențiilor executive din una dintre cele trei surse prezentate anterior: Compensarea costurilor crescute de funcționare ale agențiilor executive, fără modificarea pachetelor financiare || În milioane EUR Creșterea cheltuielilor pentru a acoperi costurile de funcționare a șase agenții executive, care decurg din delegarea subsecventă || + 25,759 Reducerea cheltuielilor administrative prevăzute la rubrica 5 prin delegarea atribuțiilor gestionate în prezent de către Comisie || - 4,851 Reducerea cheltuielilor administrative și de sprijin prevăzute la alte rubrici prin delegarea atribuțiilor gestionate în prezent de către Comisie || -23,013 Alte modalități de compensare în cadrul pachetului financiar al programelor || -2,747 Total || -4,851 Extinderea mandatului agențiilor executive determină o reducere a nivelului global al cheltuielilor administrative, astfel cum sunt reflectate în economiile de la rubrica 5 (4,9 milioane EUR). Detalii suplimentare privind impactul delegării propuse asupra resurselor umane și financiare în 2014 sunt prezentate în anexa la buget. 4.5 Procesul de delegare: etapele următoare La 4 octombrie 2013, Comisia a transmis o întreagă serie de documente de delegare către Parlamentul European și Consiliu, constând într-o notă de informare, care stabilește principalele elemente ale pachetului de delegare prevăzut, și șase propuneri preliminare de delegare de reinstituire a agențiilor executive și de extindere a mandatului și a duratei de funcționare a acestora. În conformitate cu procedura prevăzută în Regulamentul (CE) nr. 58/2003, Comitetul pentru agenții executive este invitat să emită un aviz cu privire la fiecare dintre cele șase proiecte de decizii de execuție ale Comisiei. Sub rezerva unui aviz pozitiv al comitetului pentru fiecare dintre cele șase propuneri individuale de delegare, cu condiția ca nicio componentă a autorității bugetare să nu ridice obiecții și ca actele de bază a programelor pentru perioada 2014-2020 să fie adoptate în timp util de către autoritatea legislativă, Comisia intenționează să adopte proiectele de propuneri până la sfârșitul lunii noiembrie 2013. 5 Crearea grupei de funcții AST/SC 5.1 Revizuirea Statutului funcționarilor: crearea noii grupe de funcții AST/SC În urma propunerii Comisiei de modificare a Statutului funcționarilor și a regimului aplicabil celorlalți agenți ai Uniunii Europene (numit în continuare „statutul”)[27], în iunie 2013, Parlamentul European și Consiliul au ajuns la un acord politic cu privire la revizuirea statutului. Textul revizuit va intra în vigoare la 1 ianuarie 2014. În cadrul acordului politic, Parlamentul și Consiliul au aprobat propunerea Comisiei de modificare a articolului 5 din statut, prin crearea unei noi grupe de funcții în schemele de personal pentru secretari și personalul administrativ, cuprinzând șase clase (AST/SC 1-6), pe lângă actualele grupe de funcții pentru administratori (AD) și asistenți (AST). 5.2 Impactul asupra schemelor de personal Prezenta scrisoare rectificativă conține modificările necesare la schemele de personal în vederea creării unei noi structuri pentru grupa de funcții AST/SC, pentru instituții, precum și pentru agenții și alte organisme. Schemele de personal revizuite sunt incluse în anexa la buget. Comisia propune crearea structurii pentru noua grupă de funcții AST/SC în schemele de personal ale tuturor instituțiilor și organelor UE, începând cu 1 ianuarie 2014. Numărul real de posturi care urmează să fie incluse în noua grupă de funcții AST/SC rezultă însă din transformarea posturilor AST existente pentru secretari și personalul administrativ. În consecință, numărul de angajați vizat va depinde de numărul de angajați AST care părăsesc postul, de exemplu, în momentul pensionării, care vor fi înlocuiți cu noi angajați care au promovat un concurs pentru grupa de funcții AST/SC. În așteptarea unei estimări fiabile a numărului de posturi AST/SC necesare în 2014, Comisia propune crearea noii grupe de funcții AST/SC fără a se indica, în această etapă, numărul exact pentru fiecare grad, cu excepția cazului în care anumite instituții au identificat deja nivelul preconizat de conversie a posturilor AST în posturi AST/SC[28]. Noua structură va fi completată progresiv începând cu 2014, în conformitate cu articolul 50 din Regulamentul financiar, care permite fiecărei instituții și fiecărui organism, în anumite condiții, să își modifice schema de personal cu până la 10 % din posturile autorizate în schema de personal. 6 Concluzie Prezenta scrisoare rectificativă nr. 2/2014 constituie a doua și ultima actualizare realizată de Comisie a proiectului de buget pentru 2014, înainte de începerea procedurii de conciliere. Pe această bază, Parlamentul European și Consiliul ar trebui să ia în considerare estimările revizuite având în vedere deliberările privind bugetul 2014, în termenele prevăzute de tratat. 7 Tabel recapitulativ, pe rubrici, al cadrului financiar multianual Rubrică || Proiect de buget 2014 (inclusiv SR 1/2014) || Scrisoarea rectificativă 2/2014 || Proiect de buget 2014 (inclusiv SR 1 și 2/2014) CA || CP || CA || CP || CA || CP 1. || Creștere inteligentă și favorabilă incluziunii || 63 924 732 827 || 62 788 667 818 || || || 63 924 732 827 || 62 788 667 818 Plafon || 63 973 000 000 || || || || 63 973 000 000 || Marjă || 126 647 173 || || || || 126 647 173 || 1a || Competitivitate pentru creștere economică și ocuparea forței de muncă || 16 433 352 827 || 11 694 938 804 || || || 16 433 352 827 || 11 694 938 804 Plafon || 16 560 000 000 || || || || 16 560 000 000 || Marjă || 126 647 173 || || || || 126 647 173 || 1b || Coeziunea economică, socială și teritorială || 47 491 380 000 || 51 093 729 014 || || || 47 491 380 000 || 51 093 729 014 Plafon || 47 413 000 000 || || || || 47 413 000 000 || Marjă || 21 620 000 || || || || 21 620 000 || Instrumentul de flexibilitate || 78 380 000 || || || || 78 380 000 || Marjă || 0 || || || || 0 || 2. || Creștere durabilă: resurse naturale || 59 247 714 684 || 56 532 492 046 || || || 59 247 714 684 || 56 532 492 046 Plafon || 59 303 000 000 || || || || 59 303 000 000 || Marjă || 55 285 316 || || || || 55 285 316 || Din care: Fondul european de garantare agricolă (FEGA) — Cheltuieli legate de piață și plăți directe || 43 778 100 000 || 43 776 956 403 || || || 43 778 100 000 || 43 776 956 403 Subplafon || 44 130 000 000 || || || || 44 130 000 000 || Transfer net între FEGA și FEADR || 351 900 000 || || || || 351 900 000 || Marjă || 0 || || || || 0 || 3. || Securitate și cetățenie || 2 139 460 732 || 1 668 006 729 || || || 2 139 460 732 || 1 668 006 729 Plafon || 2 179 000 000 || || || || 2 179 000 000 || Marjă || 39 539 268 || || || || 39 539 268 || 4. || Europa globală || 8 175 802 134 || 6 251 299 380 || || || 8 175 802 134 || 6 251 299 380 Plafon || 8 335 000 000 || || || || 8 335 000 000 || Marjă || 159 197 866 || || || || 159 197 866 || 5. || Administrație || 8 595 115 307 || 8 596 738 107 || -4 851 000 || -4 851 000 || 8 590 264 307 || 8 591 887 107 Plafon || 8 721 000 000 || || || || 8 721 000 000 || Marjă || 125 884 693 || || || || 130 735 693 || Din care: cheltuieli administrative ale instituțiilor || 6 936 293 672 || 6 937 916 472 || -4 851 000 || -4 851 000 || 6 931 442 672 || 6 933 065 472 Subplafon || 7 056 000 000 || || || || 7 056 000 000 || Marjă || 119 706 328 || || || || 124 557 328 || 6. || Compensații || 28 600 000 || 28 600 000 || || || 28 600 000 || 28 600 000 Plafon || 29 000 000 || || || || 29 000 000 || Marjă || 400 000 || || || || 400 000 || Total || 142 111 425 684 || 135 865 804 080 || -4 851 000 || -4 851 000 || 142 106 574 684 || 135 860 953 080 Plafon || 142 540 000 000 || 135 866 000 000 || || || 142 540 000 000 || 135 866 000 000 Instrumentul de flexibilitate || 78 380 000 || || || || 78 380 000 || Marjă || 506 954 316 || 195 920 || || || 511 805 316 || 5 046 920 || În afara cadrului financiar multianual (CFM) || 456 181 000 || 200 000 000 || || || 456 181 000 || 200 000 000 Total general || 142 567 606 684 || 136 065 804 080 || -4 851 000 || -4 851 000 || 142 562 755 684 || 136 060 953 080 [1] JO L 298, 26.10.2012, p. 1. [2] COM (2013) 450. [3] COM (2013) 644. [4] COM (2013) 655, 18.9.2013. [5] Subplafonul FEGA pentru 2014 se ridică la 44 130 de milioane EUR. După ce s-a luat în considerare suma de 351,9 milioane EUR, care urmează să fie transferată către dezvoltarea rurală și care fusese deja inclusă în PB 2014, suma netă disponibilă pentru FEGA (subplafonul net) se ridică la 43 778,1 milioane EUR. Sumele necesare pentru FEGA în 2014 sunt evaluate în funcție de această sumă netă. [6] Rata este stabilită în Regulamentul de punere în aplicare (UE) nr. 964/2013 al Comisiei din 9 octombrie 2013 privind stabilirea unei rate de ajustare a plăților directe prevăzute în Regulamentul (CE) nr. 73/2009 al Consiliului pentru anul calendaristic 2013. SR 2/2014 reduce rata de ajustare de la 4,981759 % în PB 2014 la 4,001079 %, luând în considerare reducerea pragului de la 5 000 EUR la 2 000 EUR, în conformitate cu acordul privind reforma PAC. [7] Articolul 41 din Regulamentul (UE) nr. xx/xxxx al Parlamentului European și al Consiliului de instituire a unei organizări comune a piețelor produselor agricole (Regulamentul privind OCP unică) și anexa IV la acesta, care trebuie încă să fie adoptat oficial de către Parlamentul European și Consiliu [COM (2012) 535]. [8] Regulamentul (UE) nr. 228/2013 al Parlamentului European și al Consiliului din 13 martie 2013 privind măsurile specifice din domeniul agriculturii în favoarea regiunilor ultraperiferice ale Uniunii și de abrogare a Regulamentului (CE) nr. 247/2006 al Consiliului. [9] În credite și după aplicarea mecanismului de disciplină financiară. [10] După aplicarea mecanismului de disciplină financiară. [11] După aplicarea mecanismului de disciplină financiară. [12] Proiectul de acord interinstituțional între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară. [13] Aplicarea cu titlu provizoriu a Protocolului în urma adoptării Deciziei Consiliului 2013/303/UE (JO L 170, 22.6.2013, p. 1). [14] Decizia Consiliului privind aplicarea cu titlu provizoriu (de la 24 iulie 2013) a protocolului a fost adoptată la 16 iulie 2013, dar nu a fost încă publicată în Jurnalul Oficial. [15] Comisia estimează că deciziile Consiliului privind aplicarea provizorie a protocoalelor referitoare la cele două acorduri vor intra în vigoare începând cu 1 ianuarie 2014. [16] Comunicarea „Un buget pentru Europa 2020”, p. 21, COM (2011) 500, 29.6.2011. [17] Punctul 23 din proiectul de acord interinstituțional privind disciplina bugetară, cooperarea în chestiuni bugetare și buna gestiune financiară. [18] Raportul special nr. 13/2009, Delegarea sarcinilor de execuție către agențiile executive: o opțiune încununată de succes? [19] Regulamentul (CE) nr. 58/2003 din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (JO L 11, 16.1.2003, p. 1). [20] Proiect de regulament al Consiliului de stabilire a cadrului financiar multianual pentru anii 2014-2020. [21] În cadrul „condițiilor limită” stabilite de Comisie privind păstrarea numărului actual de agenții executive și menținerea unor dimensiuni aproximativ egale pentru toate agențiile (în ceea ce privește numărul de angajați), contractantul a elaborat un scenariu în care anumite programe ar fi gestionate de alte agenții, în comparație cu „scenariul inițial”, după cum urmează: noul program spațial și provocarea societală Securitatea alimentară, agricultura sustenabilă, cercetarea marină și maritimă și bioeconomia, din cadrul inițiativei Orizont 2020, vor fi delegate către REA, în timp ce EACI va gestiona cea de a doua și a treia generație de programe „Energie inteligentă”, întregul instrument pentru IMM-uri din cadrul inițiativei Orizont 2020, precum și politica maritimă integrată și acțiunile „Control și consiliere științifică” din cadrul FEPAM. [22] Calculată în conformitate cu orientările Comisiei privind evaluarea impactului propunerilor de politici [SEC(2009) 92], aplicând beneficiilor viitoare rata standard de reducere de 4 % pentru a calcula valoarea netă actuală a acestora. [23] Efectivele de angajați țin seama de propunerea de transfer al programului Marco Polo de la EACI la INEA (15 ENI), întrucât acesta va deveni parte integrantă a programului CEF-Transport. [24] Defalcarea efectivă între posturile eliberate și înghețate va fi ajustată în procedurile bugetare anuale viitoare pentru a o aduce la numărul de detașări efective. [25] Aceasta privește IPA (0,1 milioane EUR), ENI (1,0 milioane EUR) și ICD (1,0 milioane EUR), în vederea stabilirii unui echilibru între sarcinile îndeplinite în cadrul Comisiei și al agenției executive. [26] Este vorba despre MCE-Energie (0,8 milioane EUR), FEPAM (1,4 milioane EUR) și Corpul voluntar european de ajutor umanitar (0,5 milioane EUR), pentru care nivelul cheltuielilor de sprijin administrativ solicitate în cadrul PB 2014 nu a reflectat (pe deplin) nevoile reale, în 2014. [27] COM(2011) 890, 13.12.2011. [28] Următoarele instituții au furnizat estimări detaliate privind structura, pe grade, care trebuie inclusă în schemele de personal pentru noua grupă de funcții SC: Parlamentul European (Secțiunea I): 5 SC 1 și 25 SC 2; Consiliul European și Consiliul (Secțiunea II): 15 SC 1 și Curtea de Conturi (secțiunea V): 2 SC 2.